Dosar penal pentru un câmpulumgean prins băut la volan
Marți la ora 17.05, echipajul Poliţiei Rutiere din cadrul Poliţiei municipiului Cîmpulung Moldovenesc în timp ce îşi desfăşura atribuţiile de serviciu pe str. Tudor Vladimirescu a oprit pentru control autoturismul care circula spre str.Trandafirilor. La volanul autoturismului a fost identificat un bărbat din Câmpulung Moldovenesc. Acesta a fost testat cu etilometrul, rezultatul fiind de 0,56 mg/l alcool pur în aerul expirat. În continuare, acesta a fost condus la Spitalul municipal unde i s-au recoltat mostre biologice de sânge în vederea stabilirii alcoolemiei. În cauză s-a întocmit dosarul penal sub aspectul săvârșirii infracțiunii de ,,conducerea unui vehicul sub influenţa alcoolului sau a altor substanţe" faptă prev. și ped. de art. 336 alin. 1 din Codul penal.